Ladders | Rolling Stainless Steel Ladders | 3 Step 24&quot;W Stainless Steel Rolling Ladder W/O Rails - Heavy Duty Serrated Grating | B190066 - GlobalIndustrial.com
3 Step 24"W Stainless Steel Rolling Ladder W/O Rails - Heavy Duty Serrated Grating
Item #: WBB190066
List Price: $974.00 Save up to 20%
3 Step 24"W Stainless Steel Ladder without Rails - Heavy Duty Serrated Grating
MANUFACTURERS PART NUMBERSS3N30G Lexus Repair in Shaw Island, WA
Find a Shop » Washington » Shaw Island » Lexus Repair and Service
We found 54 Lexus service shop and mechanics in Shaw Island.1 is RepairPal Certified.
Other Lexus repair shops near Shaw Island
Lexus Repair in Orcas
Lexus Repair in Lopez Island Arecibo-boodskap - Wikipedia
Die boodskap is op dié afbeelding ingekleur om die aparte onderdele daarvan te demonstreer. Die oorspronklike boodskap bevat nie enige kleurinligting nie.
Die Arecibo-boodskap is ’n radioboodskap wat in 1974 die ruimte ingestuur is met die heropening van die Arecibo-radioteleskoop in Puerto Rico. Die boodskap is gerig op die sterreswerm Messier 13, sowat 25 000 ligjare van die Aarde af. Wanneer dit sy bestemming bereik, sal M13 nie meer in daardie deel van die ruimte wees nie.
Die boodskap bestaan uit 1 679 bis wat uitgestuur is op ’n frekwensie van 2 380 MHz en frekwensiegemoduleer met 10 Hz. Die volledige sein het drie minute geduur en is nie herhaal nie. Die getal 1 679 is gekies omdat dit ’n semipriemgetal is, en daarom kon dit opgedeel word in 23 rye en 73 kolomme, of 73 rye en 23 kolomme. Wanneer die inligting op die eerste manier gerangskik word (23 rye, 73 kolomme) word onsin geproduseer, maar wanneer dit op die tweede manier gerangskik word (73 rye, 23 kolomme), word die afbeelding regs gevorm – daar word veronderstel dit sal as data herkenbaar wees. (Die kleure is net ter verduideliking; die oorspronklike boodskap bevat geen kleur nie.)
’n Mens kan die afbeelding in verskillende dele opdeel (gelees van bo na onder en van links na regs):
Die getalle een (1) tot en met tien (10).
Die atoomgetalle van die elemente waterstof, koolstof, stikstof, suurstof en fosfor. Dié atome is die boustene van deoksiribonukleïnesuur (DNS).
Die formules van die koolhidrate en die basisse in die nukleotides van DNS.
Die aantal nukleotides in DNS en ’n grafiese voorstelling van die dubbele heliksstruktuur van DNS.
’n Grafiese voorstelling van die figuur van ’n mens, die afmetings van ’n gemiddelde mens en die bevolking op Aarde.
’n Grafiese voorstelling van die Sonnestelsel waartoe die Aarde behoort.
’n Grafiese voorstelling van die Arecibo-radioteleskoop en die deursnee van die antenneskottel.
Aangesien dit 25 000 jaar sal duur voor die boodskap sy bestemming bereik (en nog 25 000 jaar voor ’n antwoord gekry kan word) is die Arecibo-boodskap eerder ’n demonstrasie van tegnologie as ’n egte poging om met buiteaardse lewe kontak te maak.
Die boodskap is geskryf deur dr. Frank Drake (wat die bekende Drake-vergelyking opgestel het) met die hulp van onder andere Carl Sagan.
1.2 Boustene van DNS
1.4 Dubbele heliks
Uitleg[wysig | wysig bron]
X X X X X X X X  X  X  ← dui die eenheid met die kleinste waarde aan
Die getalle 1 tot en met 10 worde in binêre getalle weergegee
Boustene van DNS[wysig | wysig bron]
Die getalle 1, 6, 7, 8 en 15 verskyn in die boodskap. Dit is die atoomgetalle van waterstof (H), koolstof (C), stikstof (N), suurstof (O) en fosfor (P) – die samenstellende elemente van DNS.
Nukleotides[wysig | wysig bron]
Die nukleotides word beskryf as ’n sekwensie van die vyf atome wat op die vorige lyn verskyn. Elke sekwensie stel ’n molekulêre formule voor van die nukleotide soos dit in die DNS voorkom (en dus nie die vrye vorm van die nukleotide nie).
Byvoorbeeld, deoksiribose (C5H7O in DNS; C5H10O4 wanneer dit vry voorkom), die nukleotide in die boonste linkerhoek van die afbeelding, word gelees as:
dit is: 7 atome waterstof, 5 atome koolstof, 0 atome stikstof, 1 atoom suurstof en 0 atome fosfor.
Dubbele heliks[wysig | wysig bron]
1111111111110111 1111101101011110 (binêr)
= 4 294 441 822 (desimaal)
Die dubbele heliksstruktuur van DNS. Die vertikale lyn stel die aantal nukleotides voor. Die afgebeelde waarde is ongeveer 4,3 miljard, terwyl net ongeveer 3,2 miljard basispare hulle in werklikheid in die menslike genoom bevind.
Mensheid[wysig | wysig bron]
1110 (binêr) = 14 (desimaal)
000011 111111 110111 111011 111111 110110 (binêr)
= 4 292 853 750 (desimaal)
Die afbeelding in die middel stel die mens voor. Links op die afbeelding word die gemiddelde lengte van ’n persoon voorgestel: 1 764 mm. Dit kom ooreen met die horisontaal geskrewe binêr 14 vermenigvuldig met die golflengte van die boodskap (126 mm). Regs op die afbeelding staan die grootte van die menslike bevolking in 1974: ongeveer 4,2 miljard.
Son Mercurius Venus       Mars Jupiter Saturnus Uranus Neptunus Pluto
Dit stel die Sonnestelsel voor met die Son en die planete in die volgorde van die Son af: Mercurius, Venus, Aarde, Mars, Jupiter, Saturnus, Uranus, Neptunus en Pluto.
Die Aarde is die derde planeet van die Son af. Dit word grafies aangedui deur dit hoër te plaas om aan te dui dit is die planeet van waar die sein gestuur is.
Teleskoop[wysig | wysig bron]
onderste twee rye:       100101
←  111110X  →
100101 111110 (binêr) = 2 430 (desimaal)
Die laaste deel stel die Arecibo-radioteleskoop en sy deursnee voor (2 430 vermenigvuldig met die golflengte gee 306,18 m).
Die totale binêre boodskap lyk dus so:
↑ 1,0 1,1 1,2 "Cornell News: It's the 25th anniversary of Earth's first (and only) attempt to phone E.T.". 12 November 1999. Geargiveer vanaf die oorspronklike op 2008-08-02. Verkry op 2008-03-29.
↑ Larry Klaes (2005-11-30). "Making Contact". Ithaca Times. Geargiveer vanaf die oorspronklike op 2009-01-07. Verkry op 2007-07-27.
↑ Jay M. Pasachoff. "Chapter 20: Life in the Universe". Astronomy: From the Earth to the Universe, Updates by Chapter, 5de uitg. Verkry op 2007-05-05. External link in |work= (help)
Cornell-nuus: Herdenking van die Arecibo-boodskap
Wikimedia Commons het meer media in die kategorie Arecibo-boodskap.
Ontsluit van "https://af.wikipedia.org/w/index.php?title=Arecibo-boodskap&oldid=1408796"
Die bladsy is laas op 31 Desember 2015 om 06:17 bygewerk.